Aðalfundur Sjómanna og vélstjórafélags Grindavíkur þann 28. Desember 2019 . Fundurinn var haldinn samkvæmt venju í húsnæði félagsins í Sjómannastofunni Vör við Hafnargötu . Einar Hannes Harðarsson formaður SVG setti fundinn og fundarstjóri var kosinn Óskar Sævarsson . Á dagskrá voru venjuleg aðalfundarstörf , formaður fór yfir skýrslu stjórnar þar kom m.a fram þær framkvæmdir sem áttu sér stað í bústöðum félagsins svo og viðhaldsverkefni á sjómannastofunni Vör . Vinna stjórnar við undirbúning komandi kjaraviðræðna , verðmyndunarmál , fiskverð og rétt laun úr aflaverðmæti svo eitthvað sé nefnt , einnig var komið inná styrki sem félagið veitti á árinu til björgunarsveitarinnar Þorbjörns um er að ræða fjármögnun í samstarfi við útgerðir um kaup á nýjum harðbotna björgunarbáti . Kári M Ölversson gjaldkeri félagsins fór yfir ársreikning , kom þar fram m.a að talsverð aukning er á félagsgjöldum og er skýringin fjölgun félagsmanna . Reikningar samþykktir samhljóða . Orðalagsbreyting á Aðalfundarsamþyktum félagsins var samþykkkt sem er á þá leið að formaður og gjaldkeri félagsins fá áheyrnar og málfrelsisrétt á fundum styrktar og sjúkrasjóðs og er tilgangurinn að auka yfirsýn og gegnsæi við afgreiðslu mála . Undir liðnum önnur mál tók formaður til máls og kynnti sameiginlegar ályktanir aðalfunda SVG og Sjómannafélags Íslands , ( þær munu birtast sem sér frétt á síðunni ) voru þær samþykktar með lófataki . Einar fór einnig yfir okkar helstu kröfur í komandi kjarviðræðum við SFS , kom skýrt fram að ekki verður boðið uppá hlaðborð af málum sem litlu skifta , lögð verður áhersla á fiskverð og okkar hlut úr aflaskipta kerfi sem ákvarða laun sjómanna og nauðsynlegar lagfæringar á lífeyrissjóðsmálum . Síðastur tók til máls góður gestur fundarinns , Jón Pétursson aðstoðarmaður formanns Miðflokksins . Jóni var boðið sérstaklega á fundinn til þess að fara yfir mál sem Miðflokksmenn hafa tekið upp á Alþingi sem er á þá leið að skoða og fara yfir rétt sjómanna til töku sjómannlífeyris 60. ára . ( Erindi Jóns var á glærum sem settar verða upp á síðunni í heild sinni ) . Erindið hófst svona : Til mín leitaði maður ( vinnufélagi til 25 ára ) Hann sagði mér frá því hvað hann fengi útborgað úr lífeyrissjóði . Ég benti honum á að hann ætti rétt á greiðslum frá TR . ( sjómannalífeyri ) Hann hefur samband við TR og þeir segja að hann gæti átt rétt á sjómannalífeyri frá 60 ára aldri að uppfylltum skilyrðum , jafnframt þurfti hann að leggja fram gögn . Þá hófst baráttan Var gerður góður rómur að erindinu og mun verða framhald á samstarfi og upplýsingagjöf til félagsmanna og sjómanna allra um þessi mál . Formaður SVG Einar Hannes Harðarson sleit fundi og bauð félagsmönnum sem voru um 70 talsins að njóta góðra veitinga að fundi loknum .